Document ID: 32009R0400

ΚΑΝΟΝΙΣΜΌΣ (ΕΚ) αριθ. 400/2009 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 23ης Απριλίου 2009
για την τροποποίηση του κανονισμού (ΕΚ) αριθ. 2223/96 του Συμβουλίου περί του ευρωπαϊκού συστήματος εθνικών και περιφερειακών λογαριασμών της Κοινότητας όσον αφορά τις εκτελεστικές αρμοδιότητες που ανατίθενται στην Επιτροπή
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285 παράγραφος 1,
την πρόταση της Επιτροπής,
Αποφασίζοντας σύμφωνα με τη διαδικασία του άρθρου 251 της συνθήκης (1),
Εκτιμώντας τα ακόλουθα:
(1)
Στον κανονισμό (ΕΚ) αριθ. 2223/96 του Συμβουλίου (2) προβλέπεται ότι πρέπει να λαμβάνονται ορισμένα μέτρα σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (3).
(2)
Η απόφαση 1999/468/ΕΚ τροποποιήθηκε με την απόφαση 2006/512/ΕΚ του Συμβουλίου (4), η οποία εισήγαγε κανονιστική διαδικασία με έλεγχο για τα μέτρα γενικής εμβέλειας που αποσκοπούν στην τροποποίηση μη ουσιωδών στοιχείων βασικής πράξης η οποία θεσπίστηκε σύμφωνα με τη διαδικασία του άρθρου 251 της συνθήκης, διά της καταργήσεως, μεταξύ άλλων, ορισμένων από τα στοιχεία αυτά ή διά συμπληρώσεως της πράξης με την προσθήκη νέων μη ουσιωδών στοιχείων.
(3)
Σύμφωνα με την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής (5) σχετικά με την απόφαση 2006/512/ΕΚ για την κανονιστική διαδικασία με έλεγχο, προκειμένου η εν λόγω νέα διαδικασία να μπορέσει να εφαρμοστεί σε ήδη ισχύουσες πράξεις που έχουν θεσπιστεί σύμφωνα με τη διαδικασία του άρθρου 251 της συνθήκης, οι εν λόγω πράξεις πρέπει να προσαρμοστούν σύμφωνα με τις εφαρμοστέες διαδικασίες.
(4)
Όσον αφορά τον κανονισμό (ΕΚ) αριθ. 2223/96, πρέπει ιδίως να εξουσιοδοτηθεί η Επιτροπή να εγκρίνει τροπολογίες στη μεθοδολογία του ευρωπαϊκού συστήματος λογαριασμών 1995 και να αποφασίζει σχετικά με τις αλλαγές στα στοιχεία που ζητούνται από τα κράτη μέλη. Επειδή τα εν λόγω μέτρα είναι γενικής εμβέλειας και προορίζονται για την τροποποίηση μη ουσιωδών στοιχείων του κανονισμού (ΕΚ) αριθ. 2223/96, μεταξύ άλλων, διά συμπληρώσεως της πράξης με την προσθήκη νέων μη ουσιωδών στοιχείων, πρέπει να εγκριθούν σύμφωνα με την κανονιστική διαδικασία με έλεγχο στην οποία παραπέμπει το άρθρο 5α της απόφασης 1999/468/ΕΚ.
(5)
Συνεπώς, ο κανονισμός (ΕΚ) αριθ. 2223/96 θα πρέπει να τροποποιηθεί αναλόγως,
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2223/96 τροποποιείται ως εξής:
1)
Στο άρθρο 2, η παράγραφος 2 αντικαθίσταται από το ακόλουθο κείμενο:
«2. Τροποποιήσεις της μεθοδολογίας του ΕΣΟΛ 1995, που έχουν ως στόχο την αποσαφήνιση και βελτίωση του περιεχομένου της, εγκρίνονται από την Επιτροπή εφόσον δεν αλλάζουν τις βασικές του έννοιες ούτε απαιτούν συμπληρωματικούς πόρους για την εφαρμογή τους και εφόσον η εφαρμογή τους δεν συνεπάγεται αύξηση των ίδιων πόρων. Τα εν λόγω μέτρα που προορίζονται για την τροποποίηση μη ουσιωδών στοιχείων του παρόντος κανονισμού, μεταξύ άλλων διά της συμπληρώσεώς του, εγκρίνονται σύμφωνα με την κανονιστική διαδικασία με έλεγχο στην οποία παραπέμπει το άρθρο 4 παράγραφος 2.».
2)
Στο άρθρο 3 παράγραφος 2, το δεύτερο εδάφιο αντικαθίσταται από το ακόλουθο κείμενο:
«Εντός των ορίων που θέτει το άρθρο 2 παράγραφος 2, κάθε αλλαγή - νέοι πίνακες, οικείες χώρες ή/και περιφέρειες- στα στοιχεία που ζητούνται από τα κράτη μέλη πρέπει να εγκρίνεται από την Επιτροπή. Τα εν λόγω μέτρα που προορίζονται για την τροποποίηση μη ουσιωδών στοιχείων του παρόντος κανονισμού, μεταξύ άλλων διά της συμπληρώσεώς του, εγκρίνονται σύμφωνα με την κανονιστική διαδικασία με έλεγχο στην οποία παραπέμπει το άρθρο 4 παράγραφος 2.».
3)
Το άρθρο 4 αντικαθίσταται από το ακόλουθο κείμενο:
«Άρθρο 4
1. Η Επιτροπή επικουρείται από την επιτροπή στατιστικού προγράμματος, (εφεξής “η επιτροπή”).
2. Στις περιπτώσεις που γίνεται μνεία της παρούσας παραγράφου, εφαρμόζονται το άρθρο 5α παράγραφοι 1 έως 4 και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.».
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Στρασβούργο, 23 Απριλίου 2009.

Labels: 19
10
12
18
15